  Ольга Константинова Майя Бывальцева 2022-тӥ арын Удмуртиын кизёно музъемъёсты 12 сюрс гектарлы йылтыны но 376 сюрс гектарозь вуттыны малпало. Муослэсь быдӟалазэс тысё но вӧй сётӥсь будосъёс чотын будэтозы. Со сярысь улосвыл тӧролэн но кивалтэтлэн пресс-службаез ивортӥз. « Йылтон сярысь Грак, Кизнер, Якшур-Бӧдья, Дэри, Можга, Вотка но Ува ёросъёс веразы ни » Ольга Абрамова, Удмуртиысь кивалтэтлэн тӧроезлэн воштӥсез Солэн кылъёсызъя, кизён ужъёслы улосвыл дась. Капчиятэм дунъёсын удалытӥсь сылалъёс 80 процентэз ваемын, куартолэзёзь ваньмыз вуоз. Кидысъёс озьы ик тырмыт дасямын. Тодэ вайытом, азьвылгес Удмуртилэн тӧроез вераз вал, 2022-тӥ арын Удмуртиысь гурт но фермер возёсъёс, нимаз возёсъёслэн кузёоссы 462 сюрс гектар пала музъемъёс вылэ валэс юосты кизьыны малпало шуыса.  Тегъёс: кизён музъемъёс ОльгаАбрамова Ижкар Удмуртия гуртвозёс  